|  |  |  |  |  |
| --- | --- | --- | --- | --- |
| **RED.**  **BR.** | **PREDSTAVNIK ZAINTERESIRANE JAVNOSTI** | **PRIMJEDBA /KOMENTAR** | **STATUS ODGOVORA** | **OBRAZLOŽENJE** |
| 1. | Tatjana Basar, predsjednica Teniskog kluba Karlovac | 1. Predlaže se uvrštavanje lokacije Vrbanićev perivoj, budući da Teniski klub Karlovac organizira sportske manifestacije i javne skupove već dugi niz godina | Nije prihvaćeno | a) Odlukom se dopušta prekoračenje najviše dopuštene razine buke iz stavka 1. čl. 1. Odluke isključivo za vrijeme održavanja manifestacija i javnih skupova koje organiziraju ili su suorganizatori Grad Karlovac, tvrtke i ustanove u vlasništvu Grada Karlovca i Turistička zajednica grada Karlovca, na lokacijama i u terminima i vremenu održavanja manifestacija i javnih skupova iz čl. 2 Odluke.  Za ostale organizatore manifestacija iz čl. 1. st. 2 Odluke, na lokacijama iz čl. 2 Odluke kod kojih postoji mogućnost prekoračenja najviše dopuštene razine buke, kao i za ostale lokacije koje nisu navedene u čl. 2. a za koje se podnosi zahtjev, potrebno je ishoditi Rješenje o odobrenju prekoračenja najviše dopuštene razine buke koje donosi predstavničko tijelo tj. Gradsko vijeće Grada Karlovca, sukladno važećem Zakonu o zaštiti od buke, u skladu s člancima 6,7, 8 Odluke, sve temeljem zahtjeva organizatora. |
| 2. | Ivančica Bunčić | a) Bez komentara na sam Prijedlog Odluke,  primjedba na nedostatak parkirališnih mjesta za stanare Gundulićeve ulice i ostalih ulica u kojima se održavaju manifestacije I javni skupovi za vrijeme održavanja manifestacija I javnih skupova,  te prijedlog da se u vrijeme odvijanja manifestacija i javnih skupova stanarima koji su platili mjesečnu ili godišnju parkirališnu kartu prošire zone u kojima mogu parkirati svoje automobile. | Primljeno na znanje | a) Iako nedostatak parkirališnih mjesta nije predmet ove Odluke,  u cilju rješavanja ove situacije komentar će biti upućen tvrtki Mladost d.o.o. Karlovac na daljnje postupanje. |
| 3. | Ž.G. | a) Molba da se u Odluku uvrsti i dio Gundulićeve ulice do Trga Matije Gupca zbog ugostiteljskih objekata koji se nalaze u istoj ulici.  b) Primjedba na obvezu dostavljanja pisanog zahtjeva 60 dana prije održavanja manifestacije I javnog skupa zbog : izmjena državnih zakona, izdavanja radnih dozvola za strane izvođače, nepredvidivosti epidemiološke situacije | Nije prihvaćeno  Nije prihvaćeno | a) Prekoračenje najviše dopuštene razine buke koja dolazi od ugostiteljskih objekata nije predmet ove Odluke.  U vrijeme održavanja manifestacija i javnih skupova iz čl. 1.st.1 ove Odluke odobrava se samo produženo radno vrijeme objekata sukladno Odluci o ugostiteljskoj djelatnosti, uz poštovanje odredbi Pravilnika o najvišim dopuštenim razinama buke u sredini u kojoj ljudi rade i borave (NN 143/21)  b) Budući da Rješenje o odobrenju prekoračenja najviše dopuštene razine buke donosi predstavničko tijelo odnosno Gradsko vijeće Grada Karlovca za čije se održavanje ne može unaprijed znati točan datum održavanja, za predaju zahtjeva dan je duži rok kako bi se zaprimljeni zahtjevi mogli pripremiti za sjednicu.  Izmjene državnih zakona, izdavanja radnih dozvola za strane izvođače, nepredvidivosti epidemiološke situacije i ostale situacije nisu prepreka za postavljanje zahtjeva.  S time u vezi, i u vezi, te sukladno čl. 34 st. 4 Zakona o lokalnoj i područnoj (regionalnoj) samoupravi  (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) koje propisuje obvezu sastajanja Gradskog vijeća najmanje jednom u **devedeset dana,**  čl. 6. St. 1. Odluke mijenja se i glasi:  “Ostali organizatori manifestacija i javnih skupova na lokacijama iz članka 2. ove Odluke i na lokacijama koje nisu navedena u članku 2. ove Odluke, za koje manifestacije i javne skupove se može utvrditi da se njihovim održavanjem obogaćuju turistički, kulturni i sportski i ostali sadržaji od značaja za Grad Karlovac i koje se manifestacije i javni skupovi planiraju održati u tekućoj godini, dužni su podnijeti pisani zahtjev za odobrenje prekoračenja najviše dopuštene razine buke do 15. svibnja tekuće godine, a najmanje 14 dana prije dana održavanja planirane manifestacije i javnog skupa nadležnom Upravnom odjelu Grada Karlovca.”  Dodaje se u članku 6 stavak 2. i glasi:  “Nadležni UO obavijestit će podnositelje zahtjeva o statusu zahtjeva najkasnije 3 dana nakon održavanja sjednice Gradskog vijeća.” |
| 4. | Miroslav Preglej | a) zahtjev za zabranu prekoračenja najviše dopuštene razine buke na lokaciji Šetalište dr. Franje Tuđmana, I u ostalim dijelovima Grada Karlovca,  b) prijedlog za održavanje gradskih manifestacija do 23:00 sata | Nije prihvaćeno  Djelomično se prihvaća | a) Sukladno postupanju u skladu s pozitivnim pravnim propisima Republike Hrvatske, odnosno postupanja u skladu s čl. 10 Zakonom o zaštiti od buke  (NN 30/09, 55/13, 153/13, 41/16, 114/18, 14/21) i čl. 11. St. 2 Pravilnika o najvišim dopuštenim razinama buke u sredini u kojoj ljudi rade i borave (NN 143/21) jedinicama lokalne samouprave, tako i Gradu Karlovcu dano je pravo ali i obaveza odrediti zone, odnosno propisati u odluci ulice, dijelove ulica, trgove itd. u kojima postoji mogućnost na otvorenom prostoru prekoračenje najviše dopuštene razine buke određene posebnim propisom, kao i samo vrijeme prekoračenja-  b) Članak 2. stavak 2. Odluke miijenja se i glasi:  “Na navedenim lokacijama pod brojem od 1) do 5) prekoračenje najviše dopuštene razine buke iz stavka 1. dozvoljava se isključivo za vrijeme održavanja manifestacija i javnih skupova koje organiziraju ili su suorganizatori Grad Karlovac, tvrtke i ustanove u vlasništvu Grada Karlovca i Turistička zajednica grada Karlovca, u terminima i vremenu održavanja manifestacija i javnih skupova, svaki dan najdulje do 24:00 h.”  Dodaje se u članku 2. Stavak 3 . koji glasi:  “Iznimno, za vrijeme održavanja manifestacija za Badnjak i Novu godinu na lokacijama iz stavka 1. isključivo za vrijeme održavanja manifestacija i javnih skupova koje organiziraju ili su suorganizatori Grad Karlovac, tvrtke i ustanove u vlasništvu Grada Karlovca i Turistička zajednica grada Karlovca, dopušta se prekoračenje najviše razine buke do 1:00 sat poslije ponoći. “ |
| 5. | Vesna Beg | a) komentar da lokacije u “jezgri ” karlovačke Zvijezde nisu lokacije za preglasne manifestacije nakon 22:00 sata  b) prijedlog da se rok za predaju zahtjeva za odobrenje prekoračenja najviše dopuštene razine buke ocijenjuje temeljem vrste I složenosti javnog događanja te odrediti period od npr. 35- 60 dana | Nije prihvaćeno | a) Gradska četvrt Zvijezda je godinama tradicionalno mjesto održavanja manifestacija i javnih skupova koji su od turističkog značaja za Grad Karlovac, a Odlukom se određuje prekoračenje najviše dopuštene razine buke za vrijeme trajanja manifestacije i javnog skupa do 23:30 sata, sukladno članku 2. stavku Odluke.  b) odgovor dan pod rb. 3. b) |
| 6. | S.R. | a) molba da se ne dopusti izvođenje žive glazbe u ulici Nikole Šebetića, Karlovac, žalba na preglasnu glazba iz ugostiteljskog objekta | Nije prihvaćeno | Prekoračenje najviše dopuštene razine buke koja dolazi od ugostiteljskih objekata nije predmet ove Odluke. |
| 7. | Katica Ristović | a) molba da se ne dopusti glasna glazba uličnim izvođačima koji nastupaju uživo | Nije prihvaćeno | Prekoračenje najviše dopuštene razine buke koja ne dolazi s manifestacija i javnih skupova nije predmet ove Odluke. |
| 8. | Denis Mikšić, predsjednik Saveza udruga KAoperativa | a) zahtjev za uvrštavanjem lokacija - prostora Male Scene I Urbanog parka Hrvatskog doma u čl. 2. Odluke, budući da postoje aktivnosti koje je potrebno provoditi na temelju “Odluke o kriterijima I načinu upravljanja I korištenja Male scene I Urbanog parka Hrvatskog doma ” od 14.12.2020.  b) primjedba na obvezu popunjavanja I prijave obrasca odnosno Zahtjeva za odobravanje prekoračenja najviše dopuštene razine buke kojim se , uz ostale obveze organizatora (prijava policiji, 112 I Stožer CZ,) kojim se dodatno usporava logistika provedbe događanja,  c) problematika obrasca gdje nije definiran termin u kojem organizatori dobivaju povratnu informaciju o (ne)prihvaćanju samog zahtjeva,  d) prijedlog smanjenja roka za podnošenja zahtjeva na 30 dana | Nije prihvaćeno  Nije prihvaćeno  Prihvaćeno  Djelomično prihvaćeno | “Odluke o kriterijima I načinu upravljanja I korištenja Male scene I Urbanog parka Hrvatskog doma ” od 14.12.2020.godine, čl. 5- obveza upravitelja, među ostalima , da vodi računa o atestima i dozvolama.  Aktivnosti se mogu provoditi uz poštovanje odredbi Pravilnika o najvišim dopuštenim razinama buke u sredini u kojoj ljudi rade i borave (NN 143/21)  Za prekoračenje dopuštenih razina buke potrebno podnijeti zahtjev sukladno čl. 6. Odluke  b), c) i d) odgovoreno pod rb. 3. B) |
| 9. | T.P. | a) zahtjev da se manifestacije na otvorenom održavaju radnim danom do 23:00 sata, vikendima do 24:00 sata,  b) zahtjev da se prekoračenje zakonom dopuštena najviša razina buke iznimno može dopustiti vikendom do 24 sata. | Djelomično prihvaćeno  Djelomično prihvaćeno | a) i b) odgovor dan pod rb. 4.b) |
| 10. | N.J. | a) primjedba na prijedlog kojim se ugostiteljima omogućava organizacija svirki na otvorenom do 2:00 sata iza ponoći,  b) primjedba na prekoračenje dopuštene razine buke iz 3 ugostiteljska kafića u Šebetićevoj ulici  c) primjedba na nedostatak parkirališnih mjesta u ulici Nikole Šebetića kad se ista zatvori za promet u vrijeme održavanja manifestacije I javnih skupova | Nije prihvaćeno  Nije prihvaćeno  Primljeno na znanje | a) i b) ova Odluka se prvenstveno odnosi na manifestacije i javne skupove koje organizira Grad Karlovac, tvrtke i ustanove u vlasništvu Grada Karlovca i Turistička zajednica grada Karlovca.  Ostali organizatori manifestacija i javnih skupova trebaju ishoditi posebno Rješenje Gradskog vijeća za odobrenjem prekoračenja najviše dopuštene razine buke, u kojem slučaju Gradsko vijeće odlučuje o svakom pojedinačnom zahtjevu za točno određenu manifestacije i javni skup.  Prekoračenje najviše dopuštene razine buke koja dolazi od ugostiteljskih objekata nije predmet ove Odluke,  c) Iako nedostatak parkirališnih mjesta nije predmet ove Odluke,  u cilju rješavanja ove situacije komentar će biti upućen tvrtki Mladost d.o.o. Karlovac na daljnje postupanje |
| 11. | Dražen Jelovac | a) primjedba na buku iz ugostiteljskog objekta u ulici Nikole Šebetića | Nije prihvaćeno | a) Prekoračenje najviše dopuštene razine buke koja dolazi od ugostiteljskih objekata nije predmet ove Odluke. |
| 12. | UO Grada Karlovca | a) proširiti i bolje definirati lokacijska područja iz čl. 2. kako ne bi došlo do kolizije sa člankom 10. Stavkom 2. Zakona o zaštiti od buke NN 30/09, 55/13, 153/13, 41/16, 114/18, 14/21  b) propisati detaljnije obaveze organizatora vezano za organizaciju manifestacije i javnog skupa na kojem postoji mogućnost prelaženja dopuštene razine buke propisane Pravilnikom o najvišim dopuštenim razinama buke u sredini u kojoj ljudi rade i borave (NN 143/21)  te propisati način nadzora and provedbom ove Odluke  c) propisati koja je maksimalna dopuštena razina buke na manifestacijama, u cilju lakše provedbe Odluke i nadzora and samomOdlukom | Prihvaćeno  Prihvaćeno  Prihvaćeno | a) Mijenja se čl. 2. Stavak 1. i glasi:  zasad u Odluci navedeni:  Dozvoljava se prekoračenje najviše dopuštene razine buke radi zadovoljavanja potreba održavanja manifestacija i javnih skupova na otvorenom prostoru za stanovništvo i goste, na sljedećim lokacijama:  1) Gradska četvrt Banija  Područje obuhvaća sljedeće ulice i pripadajući prostor: Ante Kovačića, Banija, Andrije Kačića, Obala Franje Račkog, Obala Ivana Trnskog, Mirka Bogovića, Gaje Petrovića  2) Gradska četvrt Gaza  Područje obuhvaća sljedeće ulice i pripadajući prostor: Gaza, Gaza Gornja, Gaza Donja, Gaza Naselje, Dragojle Jarnević, Janka Draškovića, Ljudevita Gaja, Skladišna, Imbre Tkalca, Kneza Domagoja,,  3) Gradska četvrt Zvijezda  Područje obuhvaća sljedeće ulice i pripadajući prostor: Augusta Cesarca, Pavleka Miškine,  Matice Hrvatske, Tijesna, Ivana Banjavčića, Đuke Bencetića, Jurja Križanića, Abela Lukšića, Matije Gambona, Jurja Haulika, Ljudevita Jonkea, Radoslava Lopašića, Ivana pl. Zajca, Vladimira Nazora, Ivana Gundulića, Josipa Šipuša, Petra Preradovića, Nikole Šebetića, Grgura Ninskog, Ivana Mažuranića, Franca Prešerna, Vatroslava Lisinskog, Ivana Gorana Kovačića, Trg Josipa Jurja Strossmayera, Frana Krste Frankopana, Kralja Tomislava, Trg bana Josipa Jelačića, Domobranska 1 do 19 - neparni i 2 do 14 - parni, Perivoj Josipa Vrbanića, Prilaz Većeslava Holjevca 2 do 10A - parni,  Šetalište Dr. Franje Tuđmana, Trg Matije Gubca, Trg Milana Šuflaja, Trg Petra Zrinskog, Trg Alojzija Stepinca, Ambroza Vraniczanyja, Obala Vladimira Mažuranića 1 do 8 - svi, Pavla Rittera Vitezovića, Tadije Smičiklasa 2 do 14D - parni, Stjepana Radića 1 do 36 - svi, Josipa Kraša, Vjekoslava Klaića, Mije Krešića,  4) Gradska četvrt Rakovac  Područje obuhvaća sljedeće ulice i pripadajući prostor: Rakovac, Izidora Kršnjavog, Tadije Smičiklasa 1 do 15 - neparni, Domobranska 16 do kraja - parni i 21 do kraja - neparni, Stjepana Radića 38 do kraja - parni, Šetalište Josipa Marohnića, Foginovo kupalište, Koransko šetalište i Trg 110. brigade ZNG – H 5) Stari grad Dubovac, parkiralište i humak na jugoistočnoj strani Starog grada  6) ŠRC Korana  b) Iza članka 6. dodaju se novi članci koji glase:  Članak 7.  “Organizatori manifestacije su dužni uz zahtjev za organiziranje manifestacija iz čl. 6. Odluke dostaviti UO za komunalne poslove Grada Karlovca podatke o ovlaštenim osobama za mjerenje buke.”  Članak 8.  “Za održavanje manifestacija i javnih skupova organizator mora osigurati mjerenje buke prije službenog početka manifestacije, ugradnju ograničavača (limitatora) emisije buke na elektroakustičkim uređajima i mjerenje buke tijekom održavanja manifestacije.  Mjerenje razine buke provodi ovlaštena pravna osoba za mjerenje razine buke, sukladno Pravilniku o uvjetima glede prostora, opreme i zaposlenika pravnih osoba koje obavljaju stručne poslove zaštite od buke (NN 91/2007)”  Članak 9.  “Organizator manifestacije tijekom koje se obavlja mjerenje razine buke, na zahtjev komunalnog redara  dužan je dokazati ispunjavanje uvjeta iz članka 6. i 7. te članka 8. ove odluke.  Komunalni redar može tražiti dokaze iz stavka 1. ovog članka u bilo kojem trenutku održavanja manifestacije.”  Članak 10.  “Organizator manifestacije snosi sve troškove mjerenja razine buke i mjera zaštite od buke radi održavanja manifestacije.”  c), u članak 3. Odluke dodaju se stavci te isti sada glasi:  “Najviša dopuštena ukupna razina buke na lokacijama iz čl. 2. mjerene na izvoru buke prilikom održavanja manifestacije “Dani piva u Karlovcu” i prilikom održavanja manifestacija i javnih skupova na lokaciji “ŠRC Korana” iznosi do maksimalno 93dB (A).  Za ostale manifestacije i javne skupove koje organiziraju organizatori iz čl. 1 st. 1. Odluke, kao i za ostale organizatore iz čl. 1 stavka 2. Odluke propisuje se najviša dopuštena razina buke koja iznosi do maksimalno 88 db(A), što se određuje u Odluci o manifestaciji i javnom skupu u svakom pojedinom slučaju.  Buka koja nastaje uslijed događanja iz članka 2. i članka 5. ove Odluke ne smije u drugim ulicama ili dijelovima ulica, u ostalim dijelovima istog naselja i drugim naseljima prelaziti dopuštene granice.” |